KOMISIJOS REGLAMENTAS (EB) Nr. 307/2005
2005 m. vasario 24 d.
atidarantis tarifų kvotą lengvatinėmis sąlygomis įvežamam žaliaviniam cukranendrių cukrui, kilusiam iš AKR valstybių ir importuojamam cukraus perdirbimo įmonėms aprūpinti laikotarpiu nuo 2005 m. kovo 1 d. iki 2005 m. birželio 30 d.
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Tarybos reglamentą (EB) Nr. 1260/2001 dėl bendro cukraus sektoriaus rinkų organizavimo (1), ypač į jo 39 straipsnio 6 dalį,
kadangi:
(1)
Reglamento (EB) Nr. 1260/2001 39 straipsnio 1 dalyje numatyta, kad nuo 2001-2002 m. iki 2005-2006 m. prekybos metų, siekiant tinkamai aprūpinti Bendrijos cukraus fabrikus, imamas specialus sumažintas importo muitas už žaliavinį cukranendrių cukrų, kilusį iš valstybių, su kuriomis Bendrija yra sudariusi tiekimo lengvatinėmis sąlygomis susitarimus. Šiuo metu Tarybos sprendimu 2001/870/EB (2) tokie susitarimai yra sudaryti su Afrikos, Karibų jūros ir Ramiojo vandenyno valstybėmis (AKR valstybėmis), išvardytomis AKR ir ES partnerystės susitarimo (3) V priedo 3 protokole dėl AKR šalių cukraus, ir su Indijos Respublika.
(2)
Sprendimu 2001/870/EB sudarytuose susitarimuose pasikeičiant raštais yra numatyta, kad atitinkamos cukraus perdirbimo įmonės turi sumokėti minimalią pirkimo kainą, lygią garantuojamai žaliavinio cukraus kainai, sumažintai sureguliavimo pagalbos, nustatytos atitinkamiems prekybos metams, dydžiu. Todėl reikėtų nustatyti šią mažiausią kainą, atsižvelgiant į 2004-2005 prekybos metams taikomus veiksnius.
(3)
Importuotini specialaus lengvatinėmis sąlygomis įvežamo cukraus kiekiai yra nustatyti pagal Reglamento (EB) Nr. 1260/2001 39 straipsnį remiantis metiniu prognozuojamu Bendrijos balansu.
(4)
Iš to balanso paaiškėjo, kad būtina importuoti žaliavinį cukrų ir dabar 2004-2005 prekybos metams atidaryti tarifų kvotas, kurioms taikytinas minėtuose susitarimuose numatytas specialus sumažintas muitas, tokiu būdu sudarant sąlygas dalį tų prekybos metų tenkinti Bendrijos cukraus perdirbimo įmonių poreikius. Taigi Komisijos reglamentu (EB) Nr. 1213/2004 (4), buvo atidarytos 2004 m. liepos 1 d.-2005 m. vasario 28 d. laikotarpio kvotos.
(5)
Kadangi jau yra žaliavinio cukranendrių cukraus gamybos prognozės 2004-2005 prekybos metams, reikėtų atidaryti prekybos metų antrojo pusmečio kvotą.
(6)
Reikėtų patikslinti, kad 2003 m. birželio 30 d. Komisijos reglamentas (EB) Nr. 1159/2003, nustatantis išsamias tam tikrų tarifinių kvotų ir lengvatinių susitarimų, taikomų cukranendrių cukraus importui 2003-2004 ir 2005-2006 prekybos metais taikymo taisykles, ir iš dalies pakeičiantis Reglamentus (EB) Nr. 1464/95 ir (EB) Nr. 779/96 (5), turėtų būti taikomas naujajai kvotai.
(7)
Šiame reglamente numatytos priemonės atitinka Cukraus vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Remiantis Sprendimu 2001/870/EB laikotarpiui nuo 2005 m. kovo 1 d. iki 2005 m. birželio 30 d. yra atidaroma 17 824 tonoms baltojo cukraus ekvivalentiška KN kodu 1701 11 10 klasifikuojamo žaliavinio cukranendrių cukraus, skirto rafinuoti ir kilusio iš AKR valstybių, pasirašiusių susitarimą pasikeičiant raštais, patvirtintą minėtu sprendimu, importo tarifinė kvota.
2 straipsnis
1. Specialus sumažintas importo muitas už 100 kilogramų standartinės kokybės žaliavinio cukranendrių cukraus 1 straipsnyje numatytiems kiekiams yra nustatomas 0 eurų dydžio.
2. Mažiausia supirkimo kaina, kurią 1 straipsnyje nurodytu laikotarpiu moka Bendrijos cukraus perdirbimo įmonės, yra nustatoma 49,68 eurai už 100 kilogramų standartinės kokybės žaliavinio cukraus.
3 straipsnis
Šiuo reglamentu atidarytai tarifinei kvotai yra taikomos Reglamento (EB) Nr. 1159/2003 nuostatos.
4 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas nuo 2005 m. kovo 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. vasario 24 d.